Source: https://www.tax-fin-lex.si/Zbirke/SodnaPraksaList?nodeId=63b8356e-d38d-4269-a79b-8360bec05de2
Timestamp: 2019-06-26 14:27:04+00:00
Document Index: 6317482

Matched Legal Cases: ['sodišče ', 'sodišče ', 'ZKP ', 'ZKP ', 'ZKP ', 'sodišče ', 'sodišče ', 'sodišče ', 'sodišče ', 'sodišče ']

VSL sklep I Cp 1993/2014
VSL0078950
ZPP člen 155, 155/1, 158, 158/1, 163, 163/4, 325.
dopolnilna sodba - naknadna odločitev o stroških postopka - sklep o stroških postopka
Hkrati z odločitvijo o glavni stvari je sodišče dolžno odločiti tudi o stroških postopka. Po tem, ko je sodišče izdalo sklep o ustavitvi postopka in se glede pravdnih stroškov ni izreklo, je odločitev o stroških postopka intervenirala tožena stranka. Ker so pravdni stroški vsi izdatki, ki nastanejo med postopkom ali zaradi postopka, je bilo treba ugotoviti tudi stroške tožeče stranke.
VDSS sodba Pdp 488/2014
VDS0013382
ZDR člen 184. OZ člen 179.
odškodninska odgovornost delodajalca - nezgoda pri delu - višina odškodnine - nepremoženjska škoda - odmera višine odškodnine
Zaradi nezgode so pri tožniku podane trajne posledice v funkcionalnem smislu - kažejo se v trajnih anatomskih posledicah in funkcionalnih posledicah (praktična negibljivost prsno-ledvenega prehoda). Tožnik ni več zmožen opravljati dela in poklica kot pred poškodbo (razvrščen je v III. kategorijo invalidnosti z omejitvami). Zmanjšanje življenjskih aktivnosti zaradi hudih psihičnih težav pri tožniku je trajno in zelo obsežno. Zato je tožnik upravičen do odškodnine za duševne bolečine zaradi zmanjšanja življenjskih aktivnosti v znesku 29.928,40 EUR, kar je v okvirih, ki jih je začrtala sodna praksa s prisojo odškodnin v podobnih primerih.
VSL sodba II Kp 13079/2012
VSL0023302
KZ-1 člen 49, 49/1, 49/2, 58, 58/3, 158, 158/1, 158/2, 158/3, 158/4, 159, 159/2. ZKP člen 25, 25/1, 25/1-1, 39, 39/1, 39/1-6, 41, 41/2, 299, 301, 307, 307/3.
kazniva dejanja zoper čast in dobro ime – razžalitev – vrnitev razžalitve – obrekovanje – zakonski znaki kaznivega dejanja – sredstvo javnega obveščanja – objava na svetovnem spletu – avtorski blog – stvarna pristojnost – sojenje v nenavzočnosti obtoženca – izbira kazenske sankcije – zaporna kazen – pogojna obsodba – odmera kazni
Zapisi na t.i. blog storitvah so bili objavljeni na svetovnem spletu, spletne strani pa sodijo med sredstva javnega obveščanja. Iz umestitve zakonskega besedila „ali na spletnih straneh“ v kvalificirano obliko kaznivih dejanj razžalitve in obrekovanja z novelo KZ-1B ni dopustno sklepati, da pri dejanjih, ki so bila storjena prek svetovnega spleta pred uveljavitvijo KZ-1B, ni bilo podlage za obravnavo po strožjih kvalifikacijah, tj. v okviru zakonskega znaka „drugo sredstvo javnega obveščanja“. Že sámo objektivno dejstvo storitve temeljnega kaznivega dejanja preko sredstev javnega obveščanja oziroma spletnih strani zadošča za pravno opredelitev po kvalificirani obliki kaznivih dejanj zoper čast in dobro ime. Za obravnavanje hujših, kvalificiranih oblik kaznivih dejanj razžalitve in obrekovanja pa je na prvi stopnji podana stvarna pristojnost okrožnega sodišča. Za kazniva dejanja zoper čast in dobro ime so v KZ-1 predpisane razmeroma blage kazenske sankcije, kar pa ne pomeni, da v primeru hujših dejanj ni dopustno zakonito izreči zaporne kazni. ESČP sicer v načelu dopušča široke meje izražanja, kar pa ne pomeni, da ni potrebno v vsakem konkretnem primeru opraviti tehtanja pravic, ki si z izvršitvijo kaznivega dejanja prihajajo v nasprotje, ter presoditi, ali je poseg v čast in dobro ime oškodovancev v tolikšni meri nedopusten, da je upravičeno izreči prostostno sankcijo.
VSK sklep PRp 106/2014
VSK0006063
ZP-1 člen 202, 202.c/4.
predlog za nadomestitev plačila globe z delom v splošno korist – umik predloga – opravičena prekinitev opravljanja nalog
Storilec je bil na podlagi določil Zakona o zaposlitveni rehabilitaciji in zaposlovanju invalidov napoten na zaposlitveno rehabilitacijo, ki je potekala v času, ko bi moral storilec opraviti tudi dela v splošno korist. V primeru nespoštovanja napotitve na zaposlitveno rehabilitacijo bi za storilca nastopile nesorazmerno hude posledice, saj bi ostal brez sredstev za preživljanje, zato razlaga, da je storilec s svojim ravnanjem izkazal, da v zvezi s svojim predlogom nima več interesa, napačna.
VDSS sklep Pdp 827/2014
DELOVNO PRAVO - CIVILNO PROCESNO PRAVO - IZVRŠILNO PRAVO
VDS0012845
ZIZ člen 42, 42/2. ZPP člen 319, 319/2.
pravnomočnost – razveljavitev klavzule pravnomočnosti in izvršljivosti - zavrženje predloga
O predlogu za razveljavitev potrdila o pravnomočnosti in izvršljivosti je bilo že pravnomočno odločeno, zato ponovno vsebinsko odločanje o predlogu za razveljavitev potrdila o pravnomočnosti in izvršljivosti ni dopustno.
VSM sodba II Kp 16550/2013
VSM0022282
ZKP člen 18, 18/1, 75, 75/1.
obrazloženost pritožbe - dokazna ocena - prosta ocena dokazov - dokazni postopek - izvedenstvo - predmet izvedenskega mnenja - zaslišanje prič - sposobnost izpovedati - verodostojnost izpovedbe - zmotna ugotovitev dejanskega stanja - zavrnitev predlaganih dokazov - odločba o kazenski sankciji - olajševalne okoliščine - varnostni ukrep
Zanesljivost in verodostojnost izpovedb prič nista predmet izvedenskega mnenja, temveč proste presoje sodišča, kot je sicer predvidena v prvem odstavku 18. člena ZKP. Druga stvar je sposobnost razumevanja poukov in dolžnosti, zapovedanih v 238 do 242. člena ZKP ter sposobnost samega izpovedovanja, ki jih sme sodišče v posameznem primeru tudi z izvedenčevo pomočjo posebej preizkušati.
VSC sklep Cp 302/2014
VSC0003878
SPZ člen 47, 266. ZNP člen 19. ZPP člen 187.
pridobitev lastninske pravice - gradnja čez mejo postopka - udeleženci postopka
Krog udeležencev je v nepravdnem postopku drugačen. 19. člen ZNP določa, da je lahko udeleženec tudi oseba, na katero se sodna odločba neposredno nanaša in ni nujno, da je ta oseba predlagatelj. Zato se tudi v nepravdnem postopku ne uporabljajo pravila ZPP o nujnem enotnem sosporništvu niti določba 187. člena ZPP, ki ureja spremembo tožbe in privolitev kot pogoj za dovolitev spremembe.
VDSS sodba Pdp 440/2014
VDS0013119
ZDR člen 12, 13. OZ člen 92, 93.
pogodba o zaposlitvi - ničnost - kavza - sodno varstvo
Tožnik je s podpisom aneksa k pogodbi o zaposlitvi soglašal, da z določenim dnem namesto delodajalca prenosnika vstopi delodajalec prevzemnik (drugotožena stranka). Tožnik je spornega dne nastopil delo pri drugotoženi stranki in je pri drugotoženi stranki delo opravljal vse do odpovedi pogodbe o zaposlitvi iz poslovnega razloga s strani drugotožene stranke. Temeljna podlaga (kavza) spornega aneksa je opravljanje dela tožnika za plačilo pri drugotoženi stranki. Takšna kavza je dopustna, zato aneks ni ničen.
VSL sklep II Cp 2054/2014
VSL0078989
OZ člen 126, 642, 642/2.
spor majhne vrednosti - pritožbeni razlogi - vsebina dogovora - narava pravnega posla - pogodba o delu - pogodba v korist tretjega
Dogovor o ceni ni bistvena sestavina pogodbe o delu. Toženec je z elektronskim sporočilom z dne 27. 1. 2007 naročil vgradnjo polic tožeči stranki.
VSL sklep III Ip 3217/2014
VSL0069098
ZIZ člen 17, 17/1, 21, 21/1, 38, 38/5, 192, 192/1, 192/2.
izpraznitev in izročitev nepremičnine – primernost izvršilnega naslova – načelo stroge formalne legalitete – izvršilni stroški
Izvršilni naslov je primeren za izvršbo, če so v njem navedeni upnik in dolžnik ter predmet, vrsta, obseg in čas izpolnitve obveznosti. Izvršilno sodišče je na izvršilni naslov vezano in ga ne more spreminjati, niti se ne sme spuščati v presojo njegove pravilnosti in zakonitosti. V sklepu ni odločeno, da mora dolžnik prodano nepremičnino tudi izprazniti, zato sklep ne predstavlja primernega izvršilnega naslova za izpraznitev nepremičnine. Stroški, ki so posledica vloženega predloga za izvršbo, za razliko od glavne obveznosti, niso znani vnaprej in zato niso določeni v samem izvršilnem naslovu, temveč o njih odloči sodišče v izvršilnem postopku na zahtevo upnika.
VDSS sodba Pdp 750/2014
VDS0013203
ZDR člen 184. OZ člen 131, 153, 153/1, 153/2, 179.
odškodninska odgovornost delodajalca - nezgoda pri delu - odmera višine odškodnine - nepremoženjska škoda - odškodninska odgovornost delodajalca – rentni zahtevek – zastaranje – nevarna dejavnost – objektivna odgovornost – voznik tovornega vozila
Delo v ugotovljenih okoliščinah (vožnja z tovornim vozilom) je nevarno delo, dejavnost podjetja, v okviru katerega oziroma za katerega je delavec opravljal to nevarno delo, pa je nevarna dejavnost. Motorno vozilo namreč predstavlja nevarno stvar, njegova poklicna uporaba pa lahko predstavlja nevarno dejavnost, saj statistično ni mogoče izključiti nastanka škode, kljub ustrezni skrbnosti voznika. Tožnik je ravnal v nasprotju z določbami ZVCP in Pravilnika o notranjem nadzoru, ker ni upošteval omejitev neprekinjene vožnje. S tem ravnanjem je tudi sam prispeval k nastanku škode. Tožnik je res ravnal malomarno, vendar pa ne namenoma ali iz hude malomarnosti. Zato je odločitev sodišča prve stopnje, da je tožnik nastanku škodnega dogodka prispeval 30%, tožena stranka pa 70%, pravilna.
VSL sklep II Ip 3503/2014
VSL0069099
ZIZ člen 24, 24/4, 170, 170/2. SPZ člen 49.
izvršba na nepremičnine – zaznamba izvršbe – procesno nasledstvo glede predmeta izvršbe – hipotekarni (realni) dolžnik – prehod lastninske pravice na obremenjeni nepremičnini
Ko pride tekom izvršilnega postopka do spremembe lastništva na predmetu izvršbe, vstopi novi lastnik v izvršbo glede tega predmeta izvršbe kot (realni) dolžnik poleg dosedanjega dolžnika, ki ohrani položaj osebnega dolžnika. Položaj novega lastnika kot dolžnika je treba določiti z izdajo sklepa o nadaljevanju izvršbe.
VSC sodba Cp 299/2014
VSC000489
neupravičen odjem električne energije - neupravičena obogatitev - protipravnost ravnanja - objektivna odgovornost
Protipravnost ravnanja ni pogoj za utemeljenost tožbenega zahtevka iz naslova neupravičene obogatitve, saj ne gre za odškodninski zahtevek, kot očitno zmotno šteje pritožba, ko navaja, da se je sodišče prve stopnje postavilo na stališče objektivne odgovornosti, čeprav tožencu in njegovemu očetu protipravno ravnanje ni dokazano.
VDSS sodba Pdp 441/2014
VDS0013120
pogodba o zaposlitvi - aneks - ničnost - kavza
Temeljna podlaga (kavza) spornega aneksa je opravljanje določenega dela tožnika za plačilo pri drugotoženi stranki. Takšna kavza je dopustna, zato sporni aneks ni ničen. Tožnik je s podpisom aneksa k pogodbi o zaposlitvi soglašal, da namesto delodajalca prenosnika vstopi delodajalec prevzemnik (drugotožena stranka) ter je od določenega dne dalje tožnik tudi nastopil delo pri drugotoženi stranki in je pri drugotoženi stranki delo opravljal vse do odpovedi pogodbe o zaposlitvi iz poslovnega razloga s strani drugotožene stranke.
VSL sklep II Cp 2470/2014
CIVILNO PROCESNO PRAVO – DRUŠTVA
VSL0057186
ZDru-1 člen 13, 13/5, 14, 14/1, 14/3.
ugotovitvena tožba – dopustnost ugotovitvene tožbe – pravni interes – nezakonitost sklepov organov sindikata – smiselna uporaba zakona o društvih – pravica do sodnega varstva – izpodbijanje odločitev organov društva
Ker bi tožnica lahko s tožbo zahtevala razveljavitev spornega sklepa sindikalnega odbora, je pravilno stališče izpodbijanega sklepa, da ni izkazan pravni interes za odločitev o zahtevku za ugotovitev njegove neveljavnosti.
VSL sklep II Cp 2488/2014
CIVILNO PROCESNO PRAVO – OBLIGACIJSKO PRAVO – POGODBENO PRAVO – DEDNO PRAVO
VSL0079985
OZ člen 99, 99/2. ZOR člen 117, 117/2. ZPP člen 274, 285. ZD člen 40.
razveljavitev pogodbe – rok za izpodbijanje pogodbe – zavrženje tožbe – odločba presenečenja – materialno procesno vodstvo – predhodni preizkus tožbe
Ker je izpodbijanje pogodbe omejeno na (objektivni) 3 letni rok od njene sklenitve, takšen rok (prekluzivne narave) pa je v konkretnem primeru že potekel, je bila tožba z zahtevkom na delno razveljavitev izročilne pogodbe pravilno zavržena. Samo dejstvo, da tožnik ni upošteval, da je za vložitev tožbe v zakonu predviden prekluzivni rok, ne more biti podlaga za očitek o „presenečenju.“ Dolžnost, da tak rok upošteva, je bila namreč njegova. Tožnikovo uveljavljanje nujnega deleža po zapustnici (tudi) v zvezi s premoženjem, ki je bilo predmet izročilne pogodbe, ter obstoj sklepa zapuščinskega sodišča, s katerim ga je to napotilo na njegovo uveljavljanje v pravdi, nima nobene zveze z začetkom, tekom in potekom roka za uveljavljanje zahtevka na (delno) razveljavitev pogodbe.
VSL sodba I Cpg 50/2014
VSL0080486
ZPP člen 7, 7/1.
trditvena podlaga – nekonkretizirani ugovori – informativni dokaz – pobotni ugovor
Pobotni ugovor mora tožena stranka uveljavljati na izrecen in jasen način ob podani zadostni trrditveni podlagi glede obstoja nasprotne terjatve. Ker tožena stranka tega ni storila, je sodišče pravilno zavrnilo njen dokazni predlog za zaslišanje direktorja L., saj bi, ob tako nekonkretiziranih navedbah tožene stranke, izvedba takšnega dokaza služila predvsem nedopustnemu dopolnjevanju teh navedb.
VSL sklep I Cpg 1346/2014
VSL0081365
ZZVZZ člen 87. ZPP člen 339, 339/2, 339/2-14.
delovna nezgoda – povračilo stroškov zdravljenja – odgovornost delodajalca – opustitev ukrepov s področja varstva pri delu – vzročna zveza – pomanjkanje razlogov o odločilnih dejstvih
Za uspešno uveljavljanje zahtevka po 87. členu ZZVZZ mora tožeča stranka dokazati, da je delodajalec opustil zahtevane ukrepe ter da med njegovo opustitvijo ter poškodbo zavarovanca obstaja vzročna zveza. Ne zadošča zgolj ugotovitev, da določeni ukrepi niso bili izvedeni, temveč je treba vsakokrat ugotoviti tudi njihov pravno relevanten vpliv na nezgodo.
VSL sklep I Cp 2751/2014
ZAVAROVANJE TERJATEV – OBLIGACIJSKO PRAVO
VSL0079981
OZ člen 20, 20/1, 22, 22/1, 33, 33/3. ZIZ člen 272, 272/2.
začasna odredba – verjetnost terjatve – zahtevek na sklenitev pogodbe – predpogodba – prodajna pogodba – bistvene sestavine pogodbe – način in čas izpolnitve obveznosti – pogajanja
Stranki nista uspeli doseči soglasja o načinu in času plačila kupnine, kar predstavlja bistveno sestavino prodajne pogodbe. Zato ni mogoče šteti, da je bila med njima sklenjena predpogodba, ki bi toženko zavezovala k sklenitvi glavne pogodbe, temveč je šlo za neuspela pogajanja, ki pa toženke ne zavezujejo.
VSL sodba in sklep II Cp 1926/2014
VSL0070775
ZPP člen 7, 8, 212, 215. OZ člen 496, 771.
kupoprodajna pogodba – izpolnitev pogodbe – dejansko stanje – dajanje računa – trditveno in dokazno breme – spoznavna kriza
Ne glede na to, ali se zahtevek tožnice presoja kot zahtevek za plačilo kupnine ali kot zahtevek za plačilo tega, kar je bilo z veljavnim pooblastilom dvignjeno z njenega računa, je dokazno breme, da je bil tožnici denar izročen, na toženi stranki. Ne le zato, ker je v teoriji in sodni praksi ustaljeno stališče, da je dokazno breme praviloma na tistem, ki zatrjuje obstoj dejstva in ne na tistem, ki zatrjuje neobstoj dejstva, pač pa tudi zato, ker je to njeno breme po materialnem pravu.